Πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ περί τροποποίησης της απόφασης 2000/821/ΕΚ του Συμβουλίου, της 20ής Δεκεμβρίου 2000, για την εφαρμογή προγράμματος για την ενθάρρυνση της ανάπτυξης, της διανομής και της προώθησης των ευρωπαϊκών οπτικοακουστικών έργων (MEDIA Plus - Ανάπτυξη, διανομή και προώθηση)

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Το πρόγραμμα MEDIA Plus εγκρίθηκε από το Συμβούλιο στις 20 Δεκεμβρίου 2000 για τη χρονική περίοδο από 1ης Ιανουαρίου 2001 έως την 31η Δεκεμβρίου 2005, με προϋπολογισμό 350 εκατ. ευρώ.

Το πρόγραμμα είναι αποτέλεσμα πρότασης που υπέβαλε η Ευρωπαϊκή Επιτροπή βάσει του άρθρου 157, με σκοπό να συνεχιστεί η κοινοτική δράση στον τομέα αυτόν. Η Επιτροπή αρχικά είχε υλοποιήσει ένα "πρόγραμμα δράσης για την προώθηση της ανάπτυξης της ευρωπαϊκής βιομηχανίας οπτικοακουστικών μέσων (MEDIA) (1991-1995)", το οποίο είχε εγκριθεί με την απόφαση 90/685/ΕΟΚ του Συμβουλίου, και περιελάμβανε, ιδίως, μέτρα για την υποστήριξη της ανάπτυξης και της διανομής ευρωπαϊκών οπτικοακουστικών έργων. Κατόπιν ακολούθησε το πρόγραμμα MEDIA II (1996-2000), το οποίο εγκρίθηκε με την απόφαση 95/563/ΕΚ του Συμβουλίου και την απόφαση 95/564/ΕΚ του Συμβουλίου, και το οποίο επιβεβαίωσε την στρατηγική της Κοινότητας για την ανάπτυξη και την ενίσχυση της ευρωπαϊκής οπτικοακουστικής βιομηχανίας.

Οι στόχοι της πρότασης για το πρόγραμμα MEDIA Plus ήταν οι ακόλουθοι:

- η βελτίωση της ανταγωνιστικότητας του ευρωπαϊκού οπτικοακουστικού τομέα, συμπεριλαμβανομένων των ΜΜΕ στην ευρωπαϊκή και διεθνή αγορά, με την υποστήριξη της ανάπτυξης, της διανομής και της προώθησης ευρωπαϊκών οπτικοακουστικών έργων, λαμβάνοντας υπόψη την ανάπτυξη των νέων τεχνολογιών.

- η ενίσχυση των τομέων που συμβάλλουν στη βελτίωση της διακρατικής κυκλοφορίας των ευρωπαϊκών έργων.

- ο σεβασμός και η προώθηση της γλωσσικής και πολιτισμικής πολυμορφίας στην Ευρώπη.

- η ανάδειξη της ευρωπαϊκής οπτικοακουστικής κληρονομιάς, ειδικότερα η ψηφιοποίησή της και η διαδικτύωσή της.

- η ανάπτυξη του οπτικοακουστικού τομέα στις χώρες ή τις περιφέρειες με χαμηλή ικανότητα παραγωγής οπτικοακουστικών προγραμμάτων ή/και με περιορισμένο γλωσσικό και γεωγραφικό πεδίο και η ενίσχυση της διαδικτύωσης και της διεθνικής συνεργασίας μεταξύ των ΜΜΕ.

- η διανομή νέων τύπων οπτικοακουστικών περιεχομένων που εφαρμόζουν τις νέες τεχνολογίες.

Το πρόγραμμα MEDIA Plus αποσκοπεί στην ενίσχυση της ανταγωνιστικότητας της ευρωπαϊκής οπτικοακουστικής βιομηχανίας με μια σειρά μέτρων υποστήριξης που αφορούν: την ανάπτυξη σχεδίων και εταιρειών παραγωγής. τη διανομή κινηματογραφικών έργων και οπτικοακουστικών προγραμμάτων. την προώθηση κινηματογραφικών έργων και οπτικοακουστικών προγραμμάτων. Το πρόγραμμα υπάρχει από το 1991. Κατά τη διάρκεια της περιόδου αυτής, έδωσε τη δυνατότητα να διανεμηθούν πολλές χιλιάδες ταινίες στο εσωτερικό της Ευρωπαϊκής Ένωσης, καθώς και να αναπτυχθούν, να παραχθούν κ.λπ. πολλές άλλες. Επιπλέον, το πρόγραμμα υποστήριξε διάφορες εκδηλώσεις για τη διευκόλυνση της πρόσβασης στην αγορά και για τη βελτίωση της πρόσβασης του κοινού στην ευρωπαϊκή οπτικοακουστική κληρονομιά.

Το πρόγραμμα αυτό πλησιάζει στη λήξη του σε μια εποχή που θα σημειωθούν σημαντικές αλλαγές όσον αφορά τη μελλοντική δομή και λειτουργία της Ευρωπαϊκής Ένωσης. Διάφορα σημαντικά στοιχεία είναι βέβαιο ότι θα επιφέρουν αλλαγές στην κοινοτική δράση στον τομέα αυτόν: η Ευρωπαϊκή Ένωση θα υποδεχτεί δέκα νέα κράτη μέλη, η Διακυβερνητική Διάσκεψη θα αποφέρει αποτελέσματα που θα βασίζονται στη Συνέλευση για το μέλλον της Ευρώπης, θα γίνουν εκλογές για το Ευρωπαϊκό Κοινοβούλιο και θα διοριστεί νέα Ευρωπαϊκή Επιτροπή. Είναι σαφές ότι από τις αλλαγές αυτές θα επηρεαστεί και ο οπτικοακουστικός τομέας και το πρόγραμμα θα πρέπει να προσαρμοστεί στις αλλαγές αυτές. Ωστόσο, δεν είναι δυνατόν σήμερα να προβλεφθεί με ακρίβεια το εύρος και η μορφή των μελλοντικών αυτών τροποποιήσεων.

Παρ' όλ' αυτά όμως έχει ουσιαστική σημασία να εξασφαλιστεί η συνέχεια της κοινοτικής υποστήριξης στον τομέα και να αποφευχθεί οποιαδήποτε διακοπή των μηχανισμών αυτών για την υποστήριξη των στόχων της Κοινότητας που ορίζονται στη Συνθήκη. Επιπλέον, στις ενέργειες αυτές συμμετέχει μεγάλος αριθμός φορέων του οπτικοακουστικού τομέα. Λόγω των περιστάσεων αυτών, η Ευρωπαϊκή Επιτροπή προτείνει το υπάρχον πρόγραμμα να παραταθεί αμετάβλητο έως το 2006.

Είναι αναγκαίο να εξασφαλιστεί μια νομική βάση για να γίνει δυνατή η κατά ένα έτος παράταση του προγράμματος. Ταυτόχρονα, η Επιτροπή θα συνεχίσει να διερευνά όλες τις υπάρχουσες δυνατότητες δράσης στο πεδίο αυτό, μέσω προπαρασκευαστικών πράξεων, όπως η πρωτοβουλία i2i οπτικοακουστικός τομέας "ανάπτυξη και οπτικοακουστικός τομέας", και μέσω των δοκιμαστικών σχεδίων που προβλέπονται από την ίδια την απόφαση για το πρόγραμμα MEDIA Plus.

Η προσέγγιση αυτή θα δώσει τη δυνατότητα στην Επιτροπή να προετοιμάσει, βάσει της αποκτηθείσας επίγνωσης, καθώς και των αποτελεσμάτων της ενδιάμεσης αξιολόγησης που προβλέπεται στο άρθρο 12 της απόφασης για τη θέσπιση του προγράμματος και των αποτελεσμάτων της δημόσιας διαβούλευσης, μια πρόταση για ένα νέο πρόγραμμα κοινοτικής υποστήριξης του οπτικοακουστικού τομέα.

Η Ευρωπαϊκή Επιτροπή σκοπεύει να υποβάλει πρόταση για θέσπιση ενός νέου προγράμματος της Ευρωπαϊκής Κοινότητας για την υποστήριξη του ευρωπαϊκού οπτικοακουστικού τομέα, πριν από το τέλος του 2003. Το πρόγραμμα αυτό θα ξεκινήσει το 2007. Παρ' ότι είναι σαφές πως τα άλλα ευρωπαϊκά θεσμικά όργανα και οι ενδιαφερόμενοι φορείς θεωρούν ότι τα προγράμματα MEDIA είναι επιτυχημένα, η Ευρωπαϊκή Επιτροπή σκοπεύει να βελτιώσει ακόμη περισσότερο τη δράση της στο πεδίο αυτό.

Επομένως η Ευρωπαϊκή Επιτροπή προτείνει:

- την παράταση του προγράμματος MEDIA Plus για το 2006.

- την προσαρμογή του συνολικού προϋπολογισμού του προγράμματος MEDIA Plus όπως παρατείνεται σε 435,60 εκατ. ευρώ.

2003/0067 (COD)

Πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ περί τροποποίησης της απόφασης 2000/821/ΕΚ του Συμβουλίου, της 20ής Δεκεμβρίου 2000, για την εφαρμογή προγράμματος για την ενθάρρυνση της ανάπτυξης, της διανομής και της προώθησης των ευρωπαϊκών οπτικοακουστικών έργων (MEDIA Plus - Ανάπτυξη, διανομή και προώθηση)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 157 παράγραφος 3,

την πρόταση της Επιτροπής [1],

[1] ΕΕ C [...], [...], σ. [...].

τη γνώμη της Οικονομικής και Κοινωνικής Επιτροπής [2],

[2] ΕΕ C [...], [...], σ. [...].

τη γνώμη της Επιτροπής των Περιφερειών [3],

[3] ΕΕ C [...], [...], σ. [...].

αποφασίζοντας σύμφωνα με τη διαδικασία που αναφέρεται στο άρθρο 251 της Συνθήκης [4],

[4] ΕΕ C [...], [...], σ. [...].

Εκτιμώντας τα εξής:

(1) Το Συμβούλιο με την απόφασή του αριθ. 2000/821/ΕΚ θέσπισε το πρόγραμμα MEDIA Plus για την ενθάρρυνση της ανάπτυξης, της διανομής και της προώθησης των ευρωπαϊκών οπτικοακουστικών έργων, για τη χρονική περίοδο από 1ης Ιανουαρίου 2001 έως την 31η Δεκεμβρίου 2005.

(2) Είναι σημαντικό να εξασφαλιστεί η συνέχεια της κοινοτικής πολιτικής για την υποστήριξη του ευρωπαϊκού οπτικοακουστικού τομέα λόγω των στόχων που ακολουθεί η Κοινότητα σύμφωνα με το άρθρο 157 της Συνθήκης,

ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 2000/821/ΕΚ τροποποιείται ως εξής:

(1) Στο άρθρο 1 παράγραφος 1, η ημερομηνία 31 Δεκεμβρίου 2005 αντικαθίσταται από την ημερομηνία 31 Δεκεμβρίου 2006.

(2) Στο άρθρο 5 παράγραφος 2, το χρηματοδοτικό πλαίσιο που έχει οριστεί σε 350 εκατ. ευρώ αντικαθίσταται από το ποσό των 435,60 εκατ. ευρώ.

Άρθρο 2

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 3

Η παρούσα οδηγία απευθύνεται στα κράτη μέλη.

Βρυξέλλες, [...]

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

Τομέας(-είς) πολιτικής: Πολιτισμός - Βιομηχανική πολιτική

Δραστηριότητα(-ες): Υποστήριξη του οπτικοακουστικού τομέα

Ονομασία της δράσης: ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ περί τροποποίησης της απόφασης 2000/821/ΕΚ του Συμβουλίου, της 20ής Δεκεμβρίου 2000, για την εφαρμογή προγράμματος για την ενθάρρυνση της ανάπτυξης, της διανομής και της προώθησης των ευρωπαϊκών οπτικοακουστικών έργων (MEDIA Plus - Ανάπτυξη, διανομή και προώθηση)

1. ΓΡΑΜΜΗ(-ΕΣ) ΤΟΥ ΠΡΟΫΠΟΛΟΓΙΣΜΟΥ + ΟΝΟΜΑΣΙΑ

B3-2010 MEDIA Plus (15.05.01.01)

B3-2010A (15.01.04.08)

2. ΣΥΝΟΛΙΚΑ ΑΡΙΘΜΗΤΙΚΑ ΔΕΔΟΜΕΝΑ

2.1. Συνολικό κονδύλιο της δράσης (Μέρος B):

85,600 EUR εκατ. για πιστώσεις αναλήψεων υποχρεώσεων

Το ποσό αυτό αντιπροσωπεύει τις δημοσιονομικές επιπτώσεις της πρότασης για την παράταση του προγράμματος, το οποίο πρόκειται να λήξει στις 31 Δεκεμβρίου 2005, για ένα ακόμη έτος, το 2006.

Το ποσό αυτό αφορά την ΕΕ των 25. Ένα ποσό που απορρέει από τον αντίκτυπο της διεύρενσης το 2004 θα προστεθεί στην επιχορήγηση του προγράμματος όπως αυτή τροποποιήται με την παρούσα προτεινόμενη παράταση.

2.2. Περίοδος εφαρμογής:

1η Ιανουαρίου 2006 - 31η Δεκεμβρίου 2006

2.3. Συνολική πολυετής εκτίμηση των δαπανών:

α) Χρονοδιάγραμμα των πιστώσεων αναλήψεων υποχρεώσεων/των πιστώσεων πληρωμών (δημοσιονομική παρέμβαση) (πρβλ. σημείο 6.1.1)

εκατ. EUR (μέχρι τρίτου δεκαδικού)

>ΘΕΣΗ ΠIΝΑΚΑ>

β) Τεχνική και Διοικητική Βοήθεια (ΤΔΒ) και Δαπάνες Στήριξης (ΔΣ) (πρβλ. σημείο 6.1.2)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

γ) Συνολικές δημοσιονομικές επιπτώσεις των ανθρώπινων πόρων και των άλλων δαπανών διοικητικής λειτουργίας(πρβλ. σημεία 7.2 και 7.3)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

2.4. Συμβατότητα με τον δημοσιονομικό προγραμματισμό και με τις Δημοσιονομικές Προοπτικές

[X] Πρόταση συμβατή με τον ισχύοντα δημοσιονομικό προγραμματισμό.

2.5. Δημοσιονομικές επιπτώσεις επί των εσόδων [5]:

[5] Για περισσότερες πληροφορίες, βλέπε το χωριστό έγγραφο γενικών κατευθύνσεων.

[X] Ουδεμία δημοσιονομική επίπτωση (αφορά τεχνικές πτυχές της εφαρμογής ενός μέτρου)

3. ΔΗΜΟΣΙΟΝΟΜΙΚΑ ΧΑΡΑΚΤΗΡΙΣΤΙΚΑ

>ΘΕΣΗ ΠIΝΑΚΑ>

4. ΝΟΜΙΚΗ ΒΑΣΗ

Άρθρο 251 της Συνθήκης ΕΚ

Άρθρο 157 της Συνθήκης ΕΚ

5. ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ

5.1. Αναγκαιότητα κοινοτικής παρέμβασης [6]

[6] Για περισσότερες πληροφορίες, βλέπε το χωριστό έγγραφο γενικών κατευθύνσεων.

5.1.1. Επιδιωκόμενοι στόχοι

Στόχος της παράτασης είναι να εξασφαλιστεί η συνέχεια του προγράμματος MEDIA Plus για την υποστήριξη της ευρωπαϊκής βιομηχανίας του οπτικοακουστικού τομέα για το έτος 2006. Το παρόν πρόγραμμα θα λήξει στις 31 Δεκεμβρίου 2005. Η παράταση κρίνεται αναγκαία για να εξασφαλιστεί η συνέχεια της κοινοτικής δράσης κατά τη μεταβατική περίοδο, η οποία θα χαρακτηριστεί από πολύ σημαντικές θεσμικές αλλαγές (διεύρυνση της Ένωσης, νέο Ευρωπαϊκό Κοινοβούλιο και νέα Επιτροπή). Επιπλέον η παράταση θα δώσει τη δυνατότητα στο πρόγραμμα MEDIA να ανταποκριθεί στις χρηματοοικονομικές προοπτικές που έχουν καθοριστεί για όλη την Επιτροπή έως το 2006.

Η παρούσα αίτηση παράτασης δεν περιλαμβάνει καμία τροπολογία της απόφασης αριθ. 2000/821/ΕΚ του Συμβουλίου της 20ής Δεκεμβρίου 2000 με την οποία θεσπίζεται το πρόγραμμα MEDIA Plus, εκτός από την παράταση της διάρκειας του προγράμματος. Κατά συνέπεια θα διατεθεί κονδύλιο του προϋπολογισμού για ένα ακόμη έτος.

Ο στόχος της απόφασης θα παραμείνει η υποστήριξη της ευρωπαϊκής βιομηχανίας οπτικοακουστικών μέσων όσον αφορά την ανάπτυξη και την απασχόληση, η βελτίωση της ανταγωνιστικότητάς της σε ευρωπαϊκό και παγκόσμιο επίπεδο, η ενίσχυση μιας ενιαίας αγοράς στην Ένωση, εξασφαλίζοντας παράλληλα τη διατήρηση και την προώθηση της πολιτιστικής πολυμορφίας.

5.1.2. Μέτρα σχετικά με την εκ των προτέρων (ex ante) αξιολόγηση

Το πρόγραμμα MEDIA Plus αποτελεί συνέχεια των προγραμμάτων MEDIA Ι και MEDIA ΙΙ, τα οποία ξεκίνησαν το 1991 και το 1995 αντίστοιχα. Τα προγράμματα αυτά, στόχος των οποίων είναι η παροχή διαρκούς υποστήριξης στην ευρωπαϊκή οπτικοακουστική βιομηχανία, επανεξετάζονται τακτικά και προσαρμόζονται στις νέες ανάγκες της βιομηχανίας. Η αξιολόγηση αποτελείται από την εκ των προτέρων, την ενδιάμεση και την εκ των υστέρων αξιολόγηση, που σε ορισμένες περιπτώσεις επικαλύπτονται. Το πρόγραμμα MEDIA Plus έχει σχεδιαστεί κατόπιν προσεκτικής εκ των προτέρων αξιολόγησης, καθώς και κατόπιν διαβουλεύσεων με όλα τα ενδιαφερόμενα μέρη. Η εκ των προτέρων αξιολόγηση βασίστηκε στα αποτελέσματα του προγράμματος MEDIA ΙΙ, το οποίο έληξε το 2000. Εκτός του ότι έχει αποδειχτεί η σπουδαιότητα ενός κοινοτικού προγράμματος για την υποστήριξη της ευρωπαϊκής οπτικοακουστικής βιομηχανίας σε σχέση με το θετικό αντίκτυπό του στην ευρωπαϊκή αγορά των οπτικοακουστικών μέσων, η εφαρμογή του προγράμματος MEDIA ΙΙ συνέβαλε και στην καλύτερη στοχοθέτηση της κοινοτικής παρέμβασης.

5.1.3. Μέτρα μετά την εκ των υστέρων (ex post) αξιολόγηση

Αυτή τη στιγμή οι υπηρεσίες της Επιτροπής ξεκινούν μια ενδιάμεση αξιολόγηση του προγράμματος MEDIA Plus, τα αποτελέσματα της οποίας αναμένεται να συμβάλουν στον καλύτερο καθορισμό του εύρους και των μεθόδων της κοινοτικής παρέμβασης. Η αξιολόγηση θα επικεντρωθεί στα δύο πρώτα έτη της εφαρμογής του προγράμματος. Θα προσδιορίσει τους δείκτες απόδοσης και τις ελλείψεις κατά την εφαρμογή, οι οποίες στη συνέχεια θα διορθωθούν για τη συνέχεια του προγράμματος MEDIA Plus.

5.2. Σχεδιαζόμενες δράσεις και λεπτομέρειες εφαρμογής της δημοσιονομικής παρέμβασης

Το πρόγραμμα MEDIA Plus προβλέπει δράσεις που αφορούν τα στάδια που προηγούνται και έπονται της παραγωγής οπτικοακουστικών σχεδίων. Σήμερα η διαδικασία παραγωγής δεν επωφελείται από κοινοτική υποστήριξη αφού, με βάση την αρχή της επικουρικότητας, αυτό είναι το πεδίο των εθνικών προγραμμάτων που ήδη υπάρχουν και αφορούν την υποστήριξη οπτικοακουστικών παραγωγών. Η δράση επικεντρώνεται στα στάδια ανάπτυξης του σχεδίου, εξασφαλίζοντας ότι προσφέρεται η δυνατότητα στους σχετικούς παράγοντες, δηλαδή σκηνοθέτες, παραγωγούς και σεναριογράφους, να αναπτύξουν δημιουργικά σχέδια με βάση ένα συνεκτικό επιχειρηματικό σχέδιο. Αυτό το συστατικό στοιχείο της ανάπτυξης εξασφαλίζει τόσο σε ατομικό επίπεδο όσο και σε επίπεδο ομάδας, την πρόσβαση σε δάνεια με ευνοϊκούς όρους για την εκπόνηση ολοκληρωμένων σχεδίων τόσο από καλλιτεχνική όσο και από εμπορική άποψη.

Μετά την παραγωγή, το μεγαλύτερο μέρος της κοινοτικής συνεισφοράς αποσκοπεί στην υποστήριξη των εξόδων για τη διανομή των ευρωπαϊκών οπτικοακουστικών προϊόντων. Αυτό γίνεται με τη μορφή επιχορηγήσεων και αυτόματων επιστροφών στους ευρωπαίους διανομείς. Η χορήγηση της υποστήριξης εξαρτάται από την εμπορική βιωσιμότητα του προγράμματος διανομής, καθώς και από την ευρωπαϊκή και πολιτιστική αξία του σχεδίου. Επίκεντρο του στοιχείου της διανομής είναι η υποστήριξη της διακρατικής κυκλοφορίας των ευρωπαϊκών οπτικοακουστικών προϊόντων. Αφορά τόσο τη θεατρική όσο και την τηλεοπτική διανομή και δίνεται ιδιαίτερη έμφαση στη χρήση των νέων τεχνολογιών κατά τη διαδικασία της διανομής. Η δράση αυτή αφορά επιχορηγήσεις και επιστροφές που συνδέονται με επιχορηγήσεις για την κάλυψη των εξόδων διανομής ευρωπαϊκών ταινιών και οπτικοακουστικών προϊόντων.

Αποβλέποντας στη βελτίωση της ανταγωνιστικότητας της ευρωπαϊκής οπτικοακουστικής βιομηχανίας και της εδραίωσης μιας ευρωπαϊκής αγορά για τον οπτικοακουστικό τομέα, το πρόγραμμα MEDIA Plus υποστηρίζει δράσεις για την προώθηση των ευρωπαϊκών ταινιών στην Ευρώπη και εκτός Ευρώπης. Με βάση τον τίτλο «προώθηση» το πρόγραμμα MEDIA Plus υποστηρίζει ευρωπαϊκά φεστιβάλ ταινιών, ντοκιμαντέρ και κινουμένων σχεδίων, καθώς και δράσεις προώθησης σε όλο τον κόσμο. Η δράση αυτή προβλέπει τη χρηματοδότηση φεστιβάλ μέσω επιδοτήσεων σε ποσοστό έως και πενήντα τοις εκατό του συνολικού τους προϋπολογισμού και μέσω συμβάσεων υπηρεσιών για δράσεις προώθησης.

5.3. Λεπτομέρειες εφαρμογής

Ο μηχανισμός εφαρμογής θα τηρήσει το γενικό κανονισμό των κοινοτικών δράσεων. Περιλαμβάνει επιδοτήσεις, δάνεια και συγχρηματοδότηση, με βάση λεπτομερή χρηματοοικονομικά αιτήματα. Η Κοινότητα χρηματοδοτεί πλήρως υπηρεσίες όπως η οργάνωση ομάδων εμπειρογνωμόνων, οι μελέτες αγοράς, η αξιολόγηση σχεδίων και η τεχνική βοήθεια. Η χρηματοδότηση θα χορηγηθεί κατόπιν προσκλήσεων υποβολής προσφορών και προσκλήσεων υποβολής προτάσεων.

Η διαχείριση του προγράμματος MEDIA Plus γίνεται σε κεντρικό επίπεδο από τις υπηρεσίες της Επιτροπής. Ένα γραφείο τεχνικής βοήθειας που βρίσκεται στις Βρυξέλλες βοηθά τις υπηρεσίες της Επιτροπής σε θέματα διαχείρισης. Το γραφείο αυτό χρηματοδοτείται από τη γραμμή του προϋπολογισμού Β3-2010A (15.01.04.08) (η οποία καλύπτει τόσο το MEDIA Plus όσο και το MEDIA-Κατάρτιση). Σε εθνικό επίπεδο και σε συνεργασία με τις εθνικές αρχές, τα γραφεία MEDIA εξασφαλίζουν την επικοινωνία με τους δικαιούχους του προγράμματος. Πρέπει να σημειωθεί ότι έχει ξεκινήσει μια μελέτη για να εξεταστεί η δυνατότητα αντικατάστασης τού υπάρχοντος γραφείου τεχνικής βοήθειας από μια εκτελεστική υπηρεσία.

6. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

6.1. Συνολικές δημοσιονομικές επιπτώσεις στο Μέρος Β (για ολόκληρη την περίοδο προγραμματισμού)

6.1.1. Δημοσιονομική παρέμβαση

ΠΑΥ σε εκατ. EUR (μέχρι τρίτου δεκαδικού)

>ΘΕΣΗ ΠIΝΑΚΑ>

Η φύση των δαπανών αυτών θα μπορούσε να αλλάξει, εάν τα αποτελέσματα της μελέτης σχετικά με το κόστος και την αποτελεσματικότητα, η οποία θα ξεκινήσει εντός του 2003, αποδείξει ότι είναι περισσότερο συμφέρον να οριστεί μια εκτελεστική υπηρεσία για να διαχειρίζεται το πρόγραμμα.

6.2. Υπολογισμός του κόστους ανά σχεδιαζόμενο μέτρο στο Μέρος B (για ολόκληρη την περίοδο προγραμματισμού) [7]

[7] Για περισσότερες πληροφορίες, βλέπε το χωριστό έγγραφο γενικών κατευθύνσεων.

ΠΑΥ σε εκατ. EUR (μέχρι τρίτου δεκαδικού)

>ΘΕΣΗ ΠIΝΑΚΑ>

Εάν απαιτείται, να επεξηγηθεί ο τρόπος υπολογισμού.

7. ΕΠΙΠΤΩΣΕΙΣ ΣΤΟ ΠΡΟΣΩΠΙΚΟ ΚΑΙ ΣΤΙΣ ΔΙΟΙΚΗΤΙΚΕΣ ΔΑΠΑΝΕΣ

7.1. Επιπτώσεις στους ανθρώπινους πόρους

Οι υπάλληλοι που διαχειρίζονται σήμερα την εφαρμογή του υπάρχοντος προγράμματος θα διαχειρίζονται και την παράταση του προγράμματος MEDIA Plus.

Η γραμμή του προϋπολογισμού B3-2010A (15.01.04.08) καλύπτει τις δαπάνες για το προσωπικό και τη διοικητική λειτουργία και για τα δύο προγράμματα, MEDIA Plus και MEDIA-Κατάρτιση.

>ΘΕΣΗ ΠIΝΑΚΑ>

7.2. Συνολικές δημοσιονομικές επιπτώσεις των ανθρώπινων πόρων

>ΘΕΣΗ ΠIΝΑΚΑ>

Τα ποσά αντιστοιχούν στις συνολικές δαπάνες για 12 μήνες.

7.3. Άλλες δαπάνες διοικητικής λειτουργίας που απορρέουν από τη δράση

>ΘΕΣΗ ΠIΝΑΚΑ>

Τα ποσά αντιστοιχούν στις συνολικές δαπάνες για 12 μήνες.

1 Να προσδιορισθεί το είδος κάθε επιτροπής καθώς και η ομάδα στην οποία ανήκει.

>ΘΕΣΗ ΠIΝΑΚΑ>

Οι ανάγκες ανθρώπινου δυναμικού και διοίκησης καλύπτονται από την επιχορήγηση που παρέχεται στη διαχειρίστρια Γενική Διεύθυνση στα πλαίσια της ετήσιας διαδικασίας επιχορήγησης.

8. ΕΠΑΚΟΛΟΥΘΑ ΜΕΤΡΑ ΚΑΙ ΑΞΙΟΛΟΓΗΣΗ

8.1. Επακόλουθα μέτρα

Όσον αφορά την εφαρμογή του προγράμματος, η παράταση θα πραγματοποιηθεί βάσει του συστήματος που έχει δημιουργηθεί για το πρόγραμμα MEDIA Plus. Το σύστημα αυτό περιλαμβάνει τη συμμετοχή των επιτροπών επιλογής για τις διάφορες προσκλήσεις υποβολής προτάσεων, την παρακολούθηση των συμβάσεων υπηρεσιών που βρίσκονται σε εξέλιξη και το χρηματοοικονομικό έλεγχο όλων των συναλλαγών μεταξύ της Επιτροπής και των δικαιούχων.

8.2. Λεπτομέρειες πραγματοποίησης και περιοδικότητα της προβλεπόμενης αξιολόγησης

Οι υπηρεσίες της Επιτροπής έχουν ξεκινήσει, με τη βοήθεια ενός ανεξάρτητου συμβούλου, την ενδιάμεση αξιολόγηση του προγράμματος MEDIA Plus. Τα αποτελέσματα της αξιολόγησης αυτής θα συμβάλουν στο να διορθωθούν, εάν χρειαστεί, οι τυχόν ελλείψεις στην εφαρμογή και στη διάρθρωση του τρέχοντος προγράμματος. Μετά τη λήξη του προγράμματος MEDIA Plus ένας ανεξάρτητος αξιολογητής θα πραγματοποιήσει αξιολόγηση των επιπτώσεων του προγράμματος. Τα αποτελέσματα τής εκ των υστέρων αξιολόγησης θα διαβιβαστούν στο Κοινοβούλιο, στο Συμβούλιο, στην Επιτροπή των Περιφερειών και στην Ευρωπαϊκή Οικονομική και Κοινωνική Επιτροπή.

9. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Όλες οι συμβάσεις, συμφωνίες και νόμιμες δεσμεύσεις που υπογράφονται μεταξύ της Επιτροπής και των δικαιούχων δυνάμει του προγράμματος, προβλέπουν τη δυνατότητα ελέγχου στους χώρους του δικαιούχου από τις υπηρεσίες της Επιτροπής ή από το Ελεγκτικό Συνέδριο, καθώς και τη δυνατότητα να ζητηθούν από τους δικαιούχους όλα τα σχετικά έγγραφα και στοιχεία που αφορούν τις δαπάνες οι οποίες συνδέονται με τις συμβάσεις, τις συμφωνίες ή τις νόμιμες αυτές δεσμεύσεις έως και 5 έτη μετά την περίοδο της σύμβασης. Οι δικαιούχοι είναι υποχρεωμένοι να παρέχουν εκθέσεις και χρηματοοικονομικούς λογαριασμούς, οι οποίοι αναλύονται ως προς την επιλεξιμότητα των δαπανών και το περιεχόμενο, σύμφωνα με τους κανόνες για τις κοινοτικές χρηματοδοτήσεις και λαμβάνοντας υπόψη τις συμβατικές υποχρεώσεις, τις οικονομικές αρχές και τη χρηστή χρηματοοικονομική διαχείριση.